Збор і пярвічная перапрацоўка малака вялася ў трох сепаратарных аддзяленнях — Навасёлкаўскім, Мышанскім і Ленінскім (Жыткавіцкі раён). За першы год калектыў выпусціў звыш 310 тон сухога абястлушчанага малака і 690 тон сметанковага масла, а ў 1969-м — ужо звыш 840 тон кожнага віду гэтай прадукцыі. Завод цалкам забяспечваў насельніцтва натуральнамалочнымі прадуктамі, а ў горадзе і раёне тады пражывала, дарэчы, каля 50 тысяч чалавек. Нагадаем, што набыць гэту прадукцыю можна было толькі ў спецыялізаваным магазіне, дзе цяпер размешчана кафэ “Апельсін”.